**[ODRŽANO XX. KANTONALNO TAKMIČENJE IZ PRUŽANJA PRVE POMOĆI](http://www.cktk.org/index.php/8-novosti/93-odrzano-xx-kantonalno-takmicenje-iz-pruzanja-prve-pomoci)**

U subotu, 18.05.2013. na kompleksu Panonskih jezera u Tuzli, održano je XX. kantonalno takmičenje iz pružanja prve pomoći na kojem je učestvovalo 21. takmičarska ekipa sa područja Tuzlanskog kantona.

U kategoriji podmlatka trinaest ekipa se takmičilo na šest radnih poligona, dok su u kategoriji omladine ekipe imale priliku pokazati spremnost na četiri radna poligona.

Osim učesnika, kantonalno takmičenje iz pružanja prve pomoći upotpunili su šminkeri i markiranti, kao i 29 sudija koji su bili zaduženi za regularnost takmičenja.

Uz volontere i uposlenike Crvenog križa, ovom događaju su se priključili i učenici JU OŠ „Pazar“ iz Tuzle, koji su pružili svoj doprinos u realizaciji takmičenja.

Po završetku takmičenja u kategoriji OMLADINE prvo mjesto je osvojio Tim mladih Telemark, Banovići, drugo mjesto Tim mladih Živinice, dok je treće mjesto zauzela ekipa JU Gimnazija Ismet Mujezinović iz Tuzle.
U kategoriji PODMLATKA prvo mjesto je osvojila ekipa JU OŠ Banovići, drugo mjesto JU OŠ Miladije iz Tuzle, dok je treće mjesto osvojila ekipa JU II OŠ Živinice.

Pobjedničkim ekipa u obje kategorije koje su ostvarile pravo učešća na federalnom takmičenu iz pružanja prve pomoći koje se održava 25.05.2013.godine u Sarajevu, želimo da nas predstave u što boljem izdanju i ostvare dobar plasman.

18.05.2013. Broj citanja: 1031
**Foto reportaža**
**Panonika u znaku takmičenja Crvenog križa ali i radova**

Subotnje prijepodne na Panonici proteklo je u znaku 20. kantonalnog takmičenja ekipa Crvenog križa u pružanju prve pomoći koje se organizuje u povodu obilježavanja Nedjelje Crvenog krsta. U takmičarskom dijelu učestvuje 21 ekipa iz srednjih i osnovnih škola sa područja Tuzlanskog kantona sa ukupno 126 takmičara.

Osim takmičara, prelijepo vrijeme iskoristili su i drugi za šetnju, sunčanje i kupanje.

Treće jezero je još uvijek bez vode. Na njemu se još radi, očito je da se otklanjaju greške učinjenje prilikom gradnje i u nastojanju da bude otvoreno prije završetka sezone kupanja. Čini se da membrana, koja treba da spriječi isticanje vode iz gornjeg jezera, nije bila dobro postavljena, a ima tu još i drugog posla. Nadamo se da će do prvog juna, kada počinje zvanična sezona kupanja, sve biti završeno.